આમ, આ વખતે ભાજપ માટે ‘પનઘટની રાહ’ કઠીન છે ભલે તેને પૂર્ણ બહુમત મળ્યો હોય. આ રાજકારણને પોતાનો રસનો વિષય ગણાવતા ગુજરાતના નાગરિકનું માત્ર આકલન જ છે અને જમીની હકીકત અલગ પણ હોઈ શકે છે. કારણકે છેલ્લા ઘણા સમયથી આપણને ગુજરાત સહીત ભાજપની અન્ય રાજ્યોમાં પાતળી સરસાઈથી સરકાર બની હોય એવા ઓછા ઉદાહરણો જોવા મળ્યા છે. ગોવા અને ઉત્તરપૂર્વના કેટલાક રાજ્યોમાં ભાજપ પાતળી બહુમતીથી સારી રીતે સરકારો ચલાવી રહી છે. આશા કરીએ કે ગુજરાતમાં પણ એવું થાય.